GREEK SUPREME COURT DECISION

Decision ID: 474/2024
Decision Number: 474
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Ελευθέριο Σισμανίδη, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη-Εισηγητή, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 3 και 13 Μαρτίου 2024, με την παρουσία των Αντεισαγγελέων του Αρείου Πάγου: 1)Χρήστου Μπαρδάκη και 2)Μαρίας Γκανέ, αντίστοιχα, (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την έφεση του εκκαλούντος-εκζητουμένου R. X. του F. και της L., γεννηθείς στις ... στην ..., υπηκόου ..., κατοίκου ... και ήδη κρατούμενου στο Σωφρονιστικό Κ. Κ. ..., ο οποίος δεν παραστάθηκε, κατά της υπ'αριθμ. 420/19.10.2023 απόφασης του Συμβουλίου Εφετών Κέρκυρας. Το Συμβούλιο Εφετών Κέρκυρας με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Αλβανίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 38/19.10.2023 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Εφετείου Κέρκυρας Αγλαϊας Κυπρίου και καταχωρίστηκε στο οικείο πινάκιο με τον αριθμό .... Προκειμένης συζητήσεως Αφού άκουσε τον Αντεισαγγελέα ο οποίος πρότεινε να απορριφθεί η έφεση ως ανυποστήρικτη.

Judges: Γεώργιο Χριστοδούλου, Ελευθέριο Σισμανίδη, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη-

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Ελευθέριο Σισμανίδη, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη-Εισηγητή, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 3 και 13 Μαρτίου 2024, με την παρουσία των Αντεισαγγελέων του Αρείου Πάγου: 1)Χρήστου Μπαρδάκη και 2)Μαρίας Γκανέ, αντίστοιχα, (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την έφεση του εκκαλούντος-εκζητουμένου R. X. του F. και της L., γεννηθείς στις ... στην ..., υπηκόου ..., κατοίκου ... και ήδη κρατούμενου στο Σωφρονιστικό Κ. Κ. ..., ο οποίος δεν παραστάθηκε, κατά της υπ'αριθμ. 420/19.10.2023 απόφασης του Συμβουλίου Εφετών Κέρκυρας. Το Συμβούλιο Εφετών Κέρκυρας με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Αλβανίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 38/19.10.2023 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Εφετείου Κέρκυρας Αγλαϊας Κυπρίου και καταχωρίστηκε στο οικείο πινάκιο με τον αριθμό .... Προκειμένης συζητήσεως Αφού άκουσε τον Αντεισαγγελέα ο οποίος πρότεινε να απορριφθεί η έφεση ως ανυποστήρικτη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Σύμφωνα με το άρθρο 451 του ισχύοντος ΚΠοινΔ, που έχει εφαρμογή κατά το άρθρο 22 της Ευρωπαϊκής Συμβάσεως περί Εκδόσεως Εγκληματιών (ν. 4165/1961), κατά την οποία για τη διαδικασία εκδόσεως, εφαρμόζεται αποκλειστικά η Νομοθεσία του Μέρους από το οποίο ζητείται η έκδοση, (1). Κατά της οριστικής απόφασης του συμβουλίου εφετών επιτρέπεται στον εκζητούμενο και στον εισαγγελέα εφετών να ασκήσει έφεση στον Άρειο Πάγο μέσα σε πέντε ημέρες από τη δημοσίευση της απόφασης στο ακροατήριο. Η έφεση ασκείται σύμφωνα με τις διατυπώσεις του άρθρου 474, (2) Ο Άρειος Πάγος σε συμβούλιο αποφαίνεται μέσα σε δεκαπέντε ημέρες με ανάλογη εφαρμογή των άρθρων 449 και 450. Ο εκζητούμενος κλητεύεται αυτοπροσώπως ή μέσω του αντικλήτου του τρεις τουλάχιστον ημέρες πριν από τη συζήτηση, με τη φροντίδα του εισαγγελέα του Αρείου Πάγου. ΙΙ. Περαιτέρω, κατά τη διάταξη του άρθρου 501 παρ.1 εδ.α' του ισχύοντος ΚΠοινΔ, η οποία, ελλείψει ειδικής ρυθμίσεως, εφαρμόζεται αναλόγως και επί της παραπάνω εφέσεως στη διαδικασία εκδόσεως (άρθρο 22 της ίδιας παραπάνω Ευρωπαϊκής Συμβάσεως), αν κατά τη συζήτηση της υποθέσεως ο εκκαλών, που έχει κλητευθεί νόμιμα και εμπρόθεσμα για να εμφανισθεί στο ακροατήριο του Δικαστηρίου του Αρείου Πάγου, δεν εμφανισθεί αυτοπροσώπως ή δια συνηγόρου, αν συντρέχει περίπτωση της παρ. 2 του άρθρου 340 ΚΠΔ, τότε η έφεση, ως ένδικο μέσο του διαδίκου, απορρίπτεται ως ανυποστήρικτη εκτός αν έχει προηγηθεί παραίτηση, οπότε κηρύσσεται απαράδεκτη. Διατάσσεται επίσης με την ίδια απόφαση του εφετείου να καταπέσει η εγγύηση η οποία δόθηκε κατά το άρθρο 497. Η απόφαση που απορρίπτει την έφεση μπορεί να προσβληθεί μόνο με αναίρεση. Η διάταξη του άρθρου 349 για αναβολή της συζήτησης εφαρμόζεται και υπέρ του εκκαλούντος. Εφαρμόζονται επίσης ανάλογα οι διατάξεις των άρθρων 341 και 435 (ΑΠ 242/2020, ΑΠ 218/2018, ΑΠ 1835/2016, ΑΠ 651/2011). ΙΙΙ. Στην προκειμένη περίπτωση, όπως προκύπτει από το με ημερομηνία 12-2-2024 αποδεικτικό επιδόσεως του σωφρονισικού υπαλλήλου του Καταστήματος Κράτησης ... Χ. Κ., ο εκκαλών εκζητούμενος P. X. του F., κλητεύθηκε νόμιμα και εμπρόθεσμα ο ίδιος, για να παραστεί στη συνεδρίαση της 6-3-2023, οπότε είχε προσδιορισθεί εκ νέου προς συζήτηση [δεδομένου ότι, κατά την αρχικά ορισθείσα δικάσιμο αυτής, στις 13-12-2023, είχε κηρυχθεί απαράδεκτη η συζήτησή της με την 1584/2023 απόφαση του Δικαστηρίου (σε συμβούλιο)] η κρινόμενη από 19-10-2023 έφεσή του, με επίδοση της κλήσεως του Εισαγγελέα του Αρείου Πάγου σ' αυτόν από τoν αρμόδιo ως άνω σωφρονιστικό υπάλληλο. Πλην, όμως, κατά τη δικάσιμο αυτή που είχε ορισθεί να συζητηθεί η ως άνω έφεσή του κατά της υπ'αριθ. 420/2023 αποφάσεως του Συμβουλίου Εφετών Κέρκυρας, που γνωμοδότησε υπέρ της εκδόσεως του στις Δικαστικές Αρχές της Αλβανίας, ο εκκαλών - εκζητούμενος δεν εμφανίσθηκε, ούτε παραστάθηκε με νόμιμο τρόπο (δια συνηγόρου του), παρά το γεγονός ότι στην κλήση που του επιδόθηκε αναφερόταν ότι η μη εμφάνισή του θα έχει ως συνέπεια την απόρριψη της εφέσεώς του ως ανυποστήρικτης. Συνεπώς, πρέπει η υπό κρίση έφεση, λόγω της μη εμφανίσεως στο Δικαστήριο τούτο του εκκαλούντος εκζητουμένου, να απορριφθεί ως ανυποστήρικτη και να καταδικασθεί αυτός στα δικαστικά έξοδα (άρθρ. 583 παρ. 1 ΚΠΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 19-10-2023 έφεση του R. X. του F., ... υπηκόου, που γεννήθηκε στις ... στην ..., κατοίκου ... και ήδη κρατούμενου στο Σωφρονιστικό Κατάστημα Κράτησης ..., κατά της υπ'αριθμ.420/2023 αποφάσεως του Συμβουλίου Εφετών Κέρκυρας, με την οποία αυτό γνωμοδότησε υπέρ της εκδόσεως του στις Δικαστικές Αρχές της Αλβανίας, για να εκτίσει την ποινή φυλάκισης τριών (3) ετών και τεσσάρων (4) μηνών (υπόλοιπο προς έκτιση φυλάκιση ενός (1)έτους και είκοσι οκτώ κόμμα πέντε(28,5) ημερών), καθόσον διώκεται με την υπ'αριθμ. 198 από 21-4-2022 απόφαση του Περιφερειακού Δικαστηρίου Αυλώνας Αλβανίας, που κατέστη τελεσίδικη με την 60-2023-13 από 10-1-2023 απόφαση του Εφετείου Αυλώνας, η εκτέλεση της οποίας διατάχθηκε με την υπ'αριθμ. 5 από 11-1-2023 Εντολή της Εισαγγελίας Πρωτοδικών Αυλώνας. Και Επιβάλλει στον εκκαλούντα τα δικαστικά έξοδα, που ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα στις 13 Μαρτίου 2024. Εκδόθηκε στην Αθήνα στις 13 Μαρτίου 2024.

LEGAL REFERENCES
Articles Referenced: άρθρο 451, άρθρο 22, άρθρου 474, άρθρων 449, άρθρου 501 παρ.1 εδ.α', άρθρου 340, άρθρο 497, άρθρου 349, άρθρων 341, άρθρου 501
Article Codes: ΠΚ
Law References: nan
Total Articles Cited: 10

DATES MENTIONED: 19-10-2023|12-2-2024|6-3-2023|13-12-2023|21-4-2022|10-1-2023|11-1-2023|13-03-2024

SOURCE: https://areiospagos.gr/nomologia/apofaseis_DISPLAY.asp?cd=29Z7ZAO08YSOJ9CVKOYNNCBQ8E113O&apof=474_2024&info=ΠΟΙΝΙΚΕΣ -  Ζ